**Forskrift om reglement for orden og oppførsel ved skolene i Melhus kommune**

Fastsatt av kommunestyret i Melhus kommune dato 21.05.2024 med hjemmel i lov 9.juni 2023 nr. 30 om grunnskolen og den videregående opplæringa (opplæringsloven) § 10-7

*I. Innledning*

*§ 1. Hjemmel*

Med hjemmel i lov 9.juni 2023 nr. 30 om grunnskolen og den videregående opplæringa (opplæringsloven) § 10-7, har Melhus kommune fastsatt forskrift om felles ordensreglement for skolene.

*§ 2 Formål*

Det vises til Kommuneplanens samfunnsdel (2023):

*Barn og unge opplever et godt og trygt oppvekstmiljø, hvor deres behov er*

*ivaretatt. Et godt og trygt oppvekstmiljø innebærer blant annet de fysiske*

*forholdende i for eksempel nærmiljø, møteplasser, skole og barnehage, men*

*også sosiale relasjoner med jevngamle og voksenpersoner.*

Forskriften om ordensreglement er et virkemiddel for å nå denne målsettingen. Alle i

skolesamfunnet skal få muligheten til å gjøre en god jobb. Forskriften tar utgangspunkt i at

skolen er til for elevene, og at elevene vil bruke sine positive ressurser til å bidra til å nå

målsettingen om et godt skolesamfunn for alle.

*§ 3 Virkeområde*

Forskriften om ordensreglement omfatter alle kommunens grunnskoler.

Ordensreglementet gjelder for alle aktiviteter i skolens regi, uavhengig av sted. Reglementet

gjelder også for aktiviteter, hendelser som har direkte sammenheng med skolen som for

eksempel i forbindelse med bruk av læringsplattform og lignende løsninger og skoleveien.

I tillegg til forskriften skal den enkelte skole utarbeide sitt eget reglement for trivsel, orden og

oppførsel. Dette reglementet skal ta utgangspunkt i lokale forhold og skal særlig sikre at

skolen har rutiner og prosedyrer for å ivareta elevenes psykososiale skolemiljø.

Den kommunale forskriften kan ikke fravikes.

Regler og sanksjoner som fremgår av opplæringsloven og forskrift til opplæringsloven er

normalt ikke gjentatt i ordensreglementet.

*II. Regler og sanksjoner*

*§ 4 Regler for orden og oppførsel*

Oppførsel

* Vær høflig og vis hensyn og respekt for andre
* Hold arbeidsro og vis respekt for undervisningen
* Oppfør deg slik at det ikke går ut over egen eller andres sikkerhet
* Mobbing, plaging og voldelig atferd aksepteres ikke
* Vis godt nettvett. Mobiltelefoner og mobilklokker skal ikke benyttes i skoletiden. Unntak fra dette reguleres av den enkelte skole. Annet elektronisk utstyr må brukes slik at det ikke virker forstyrrende på opplæringen, ulovlig eller krenkende overfor medmennesker (snikopptak av lyd, bilde, video).
* Bruk og oppbevaring av rusmidler og tobakk er forbudt
* Vis forsiktighet i trafikken
* Kniver og andre farlige gjenstander skal ikke tas med eller oppbevares på skolen uten tillatelse

Orden

* Møt presis og godt forberedt. Ha gode arbeidsvaner og god innsats
* Vis renslighet
* Hold det rent og ryddig. Ta godt vare på alt som tilhører skolen både ute og inne
* Det skal leveres skriftlig melding ved fravær. Permisjon søkes på forhånd i henhold til Forskrift om elevpermisjon
* Du skal ha tillatelse for kunne forlate skolens område i skoletiden

*§ 5 Tiltak ved brudd på felles og lokale ordensregler*

Følgende tiltak kan iverksettes ved brudd:

* Tilsnakk, samtale, veiledning
* Muntlig eller skriftlig melding
* Kontakt med hjemmet og involvering av de foresatte
* Pålegg om oppgaver for å rette opp skade som er påført skolens eiendom eller

eiendeler (rydde søppel, vaske gulv, fjerne tagging o.l.)

* Ansvarliggjøring i form av erstatning
* Pålegging av tilstedeværelse på skolen før eller etter skoletid i forbindelse med samtaler

med lærer/rektor og/eller utføring av pålagte oppgaver

* Beslaglegning av ulovlige gjenstander
* Nedsatt karakter i orden og oppførsel benyttes på ungdomstrinnet
* Etter rektors avgjørelse og ved alvorlige regelbrudd bortvisning i tråd med forskrift til opplæringsloven
* Permanent eller midlertidig bytte av læringsarena
* Anmeldelse av straffbare forhold og samarbeid med politi
* Juks eller forsøk på juks får konsekvenser for vurdering/ karakter i orden. Har eleven jukset i en prøvesituasjon, vil prøven bli annullert. Juks er også når eleven leverer eller presenterer et oppgavesvar som helt eller delvis er produsert av kunstig intelligens, og presenterer det som sitt eget arbeid. Læreren skal kun vurdere elevens eget arbeid.

For øvrig vises det til forskrift til opplæringsloven når det gjelder fusk ved eksamen.

*III. Saksbehandling*

*§ 6 Saksbehandling*

Behandlingen i brudd på ordensreglementet følger reglene i opplæringslovens, samt saksbehandlingsreglene i forvaltningslovens (fvl) herunder kap III - kap VI om enkeltvedtak. Enkeltvedtak er en avgjørelse som treffes under utøving av offentlig myndighet (her: rektor), og som er bestemmende for rettighetene eller pliktene til en eller flere bestemte private personer (her: elever).

Ved avgjørelser som ikke er enkeltvedtak skal som hovedregel følgende saksbehandlingsregler gjelde:

* Skolen plikter å påse at saken er så godt opplyst som mulig, og avgjørelsen skal treffes på

et grunnlag som er forsvarlig etter sakens art og karakter.

* Eleven skal varsles og forelegges relevante opplysninger i saken med mulighet til å uttale

seg før avgjørelsen treffes.

* I alvorlige saker skal foresatte kontaktes. Varselet kan gis muntlig, men ved avgjørelser av

særlig betydning bør begrunnelsen normalt gis skriftlig.

* Alle avgjørelser skal begrunnes. Begrunnelsen skal gis samtidig med underretning om

avgjørelsen til eleven, med mindre særskilte forhold vanskeliggjør dette. Begrunnelsen

kan gis muntlig, men ved avgjørelser av særlig betydning bør begrunnelsen gis skriftlig.

*IV. Ikrafttredelse*

*§ 7 Ikrafttredelse*

Denne forskriften er gjeldende fra 01.08.2024